DISSERTATIO  MEDICA 


INAUGURALIS,  ' 


I 

DE 


VERMIBUS  INTESTINORUM. 


Auctore  Timotheo  M‘Carthy. 


Inter  varias  affectiones  tyrannidem  suam  in  cor¬ 
pus  humanum  exercentes,  morbus  ille,  originem  a 
vermium  in  humano  corpore  hospitio  ducens,  non 
pro  minimo  malo  censendus  est.  In  hac  disserta¬ 
tione,  de  his  tantum  vermibus  quorum  tria  gene¬ 
ra,  nominibus.  Taeniae,  Lumbrici,  et  Ascarides, 
signata,  ab  auctoribus  praecipue  enumerantur. 

tractare,  mihi  in  animo  est.  De  bis  pauca  or¬ 
dine  quaeque  suo  dicenda  sunt. 

Taenia  vel  Lumbricus  Latus,  anglice,  “  Tape 

worm,’’  facile  ab  aliis  distinguitur  j  albida  est, 

» 

cum  corpore  insigniter  longo,  plano,  multisque  ex 
juncturis  longitudine  et  latitudine  variantibus,  con¬ 
stanti  ;  osculis  in  medio  positis  ;  capite  quadrato, 
quatuor  exiguis-oculis  mstructo.  Hujus  generis 
quatuor  a  Linnaeo  enumerantur  species,  sed  ex  bis 
duae  tantum,  annulorum  inter  se  distantia  praeci¬ 
pue  differentes,  corpus  humanum  infestant.  Longi¬ 
tudine  decem  pedes  raro  superat ;  nonnunquam 
in  immensam  crescit  magnitudinem,  teste  Boer- 
havio,  qui  unum  trecentos  cubitos  longum,  se  vi¬ 
disse  scribit.  Crassitudo  in  diversis  partibus  va¬ 
riat,  ad  caudam  major.  Jejunum  et  Ileum  praeci¬ 
pue  infestat  Taenia,  raro  ventriculum,  et  intestina 
magna  occupat. 

Lumbricus  est  vermis  teres,  levis,  et  cum  pri¬ 
mum  ab  intestinis  dejicitur,  coloris  subrubri,  sed 
paulo  post  pallidi  flavescentis,  evadens ;  corpus 

annulis  exiguis  cinctum,  crassitudinem  seu  diame¬ 
trum  calami  scriptorii  aequat ;  caput  trilobum,  tri¬ 
angulare,  os  tribus  labiis  instructum  exhibet. 
Longitudo,  etiamsi  varians,  duodecim  digitis  raro 
major.  Lumbrico  terrestri,  forma  externa,  valde 
similis,  sed  levissima  examinatio,  magnum  inter 
hos  vermes  discrimen  existere  facile  monstraret. 
Duodenum,  et  Ileum  Lumbricis  domicilium 
praebent ;  raro,  aut  nunquam,  in  intestinis 
magnis,  nisi  illuc  acribus  catharticis  depulsi,  in¬ 
veniuntur, 

Ascaris,  est  vermis  exiguus,  albus,  corpore  ro¬ 
tundo  ;  diametrum  fili  tenuis  rarissime  superan¬ 
ti,  et  pollicis  dimidium  longitudine  assequenti  j 
cauda  acuminata ;  capite  autem,  minus  cuspidato  ; 
ore,  in  medio  trium  carnosarum  papillarum  sito. 
Haec  species  intestinis  crassis,  praecipue  recto, 
habitare  solet.  Multa  millia  horum  vermium,  saepe 
faecibus  excernuntur  ;  et  cum  primum  evacuantur, 
motu  vividissimi  sunt,  sed  cito  moriuntur. 

His  tribus  generibus,  aliud  nuper  repertum,  et 

nomine  Trichuridis  vulgaris  gaudens,  novissimi 
scriptores  addiderunt.  Corpus  ei  circiter  digitum 
transversum  est  longum  ;  et  cauda  fili  forma  digi¬ 
tum  cum  dimidio  longa  ;  sed  raro  accidit,  quod 
medicina,  aut  sponte,  corpore  ejiciatur. 

De  origine,  et  causis  vermium,  adhuc  disputa¬ 
tur.  In  hac  Thesi,  varias  opiniones  auctorum, 
qui  de  eorum  generatione  tractaverunt,  aut  perscru¬ 
tari,  aut  enumerare,  aeque  impossibile,  ac  inutile 
esset.  Mihi  videtur,  tempestatem  anni  calidam, 
et  pluviosam ;  aera  frigidum,  atque  humidum  ; 
varios  morbos,  nempe,  febrem,  scorbutum,  &c.  ; 
cibos  insalubres  digestioni  parum  idoneos  ;  con¬ 
coctionis  necessariae  defectum  ;  motus  peristalti- 
cos  laesos  ;  alvum  adstrictam,  languidam,  et  tar¬ 
dam  ;  denique,  omnia  quae  vel  corpus  debilitant, 
vel  necessarias  ejus  functiones  infirmiores  reddunt, 
vel  secretionum  abdominalium  praesertim  mucosae, 
naturam  vitiant,  inter  causas  particularem  men¬ 
tionem  mereri. 

Nulla  causa,  tam  varios  gignit  effectus,  quam 

vermium,  in  humano  corpore,  hospitium ;  et  quam¬ 
vis  huic  studio,  multi  medici  operam  dederunt,  ta¬ 
men  valde  difficile  est,  pro  certo  judicare,  num  ver¬ 
mes  intestinis  adsint.-  Nullum  fere  symptoma  est, 
quod  interdum  vermes  non  procreaverunt,  ideoque, 
difficillimum  est,  ea  seligere,  quibus,  ab  aliis,  hic 
distinguitur  morbus.  Signa  frequentissima,  et  ea 
quae  minus  fallacia  sunt,  notabo.  Appetitus  cibi 
multum  variat,  nunc  omnino  prosternitur,  nunc  vo¬ 
racissimus  ;  corpus  macrescit ;  lingua  foedatur  ; 
halitus  teterrime  olet :  Ventriculus  tumefactione, 
dolore,  nausea,  cibi  fastidio,  vomitu,  singultu,  et 
cardialgia  afficitur.  Abdomen  tumidum  et  tensum 
fit ;  inter  somnum,  stridor  dentium  ;  facies  nunc 
pallido,  nunc  vivido,  praesertim  sub  oculis,  nunc 
rubro  colore  inficitur  ;  oculi  hebescunt,  visus  debi¬ 
litatur,  pupillae  dilatantur  ;  nasus  pallet,  tumet,  et 
ita  prurit,  ut  aeger  eum  scalpere  continue  cogitur ; 
labium  superius  tumore  afficitur,  et  anus  prurigine 
molesta  vexatur.  Postquam  ulterius  evectus  est 
morbus,  gravis  cephalalgia  urget ;  vertigo,  cum 
tinnitu  aurium,  insequitur  ;  abdomen  doloribus  co¬ 
licis,  constrictionibus,  et  spasmis  torquetur  j  alvus 

nunc  adstricta,  saepius  diarrhoea,  cum  dejectioni¬ 
bus  cruentis  vexatur.  Respiratio  multum  oppri¬ 
mitur,  pulsus  nonnunquam  durus,  interdum  debilis, 
et  inaequalis,  saepe  intermittit ;  tussis  sicca,  saepe 
dyspnoea,  angit.  Aeger  tandem,  doloribus  fati¬ 
gatus,  et  pervigiliis  confectus,  in  febrem  hecticam, 
convulsiones,  syncopen,  epilepsiam,  et  varios  alios 
morbos,  facile  incidit.  Sed  sane,  haec  signa  adeo 
sunt  irregularia,  indefinita,  et  incerta;  ut  illis  nulla 
certa  fides  attribuenda,  nisi  vermium  aliqui,  vel  per 
os,  vel  per  anum,  prius  expulsi  fuerint. 

Rationem  omnium  signorum  explicare  non 
facile  est.  Obstipatio,  tumor,  et  durities  abdomi¬ 
nis,  et  spasmi  interni,  ex  magnis  vermium  copiis 
intestina  irritantibus,  oriri  videntur.  Hi  spasmi, 
et  excrementum  foedum  intestinis  inventum,  tormi¬ 
na,  tenesmum,  diarrhoeam,  nauseam,  eructati¬ 
ones  foetidas,  odores  ingratos,  gignunt.  Appetitus 
vorax,  corporis  macies,  et  debilitas,  faciei  pallor, 
et  multa  alia  hujusmodi  signa,  vel  ex  consumpti¬ 
one  cibi  ingesti  a  vermibus,  ideoque  nutrimenti  ne¬ 
cessarii  defectu,  vel  ex  aucta  mucosae  secretionis 

quantitate,  vermium  irritatione  orta,  ora  vasorum 
absorbentium  obsidenti,  et  absorptioni  necessariae 
obstanti ;  vel  ex  intestinorum,  et  lactantium  debili¬ 
tate,  et  actione  morbida,  vel  ex  his  omnibus  con¬ 
junctis  originem  trahunt.  Dolor  lateris,  tussis 
sicca,  tinnitus  aurium,  pupillarum  dilatatio,  per 
harum  partium  cum  ventriculo  et  intestinis  sym¬ 
pathiam  fiunt.  Ex  eadem  causa  nempe  consen¬ 
su  cerebrum  inter  et  ventriculum,  epilepsia,  con¬ 
vulsiones,  et  aliae  affectiones  spasmodicae  pendere 
volunt. 

Priusquam  vermium  curationem  inchoamus, 
necessarium  fit,  ut  de  illis  signis  tractemus,  quibus 
hunc  morbum  ab  aliis  dignoscere  valeamus.  Va¬ 
rii  sunt  morbi  quibus  vermes  confunduntur  ;  sed 
duorum,  viz.  Hydrocephali  incipientis,  et  Tabis 
Mesentericae,  in  hac  Thesi,  mentionem  tantum 
faciam,  quia  in  his,  symptomata  proxime  accedunt 
ad  vermes,  et  diagnosis  difficilior,  et  magis  ob¬ 
scura  fit.  Sequentibus  unum  ab  altero  distingui¬ 
mus.  In  Hydrocephalo  interno,  capitis  dolor  acer¬ 
bior,  a  morbi  initio  adest,  unique  parti  praecipue 


8 


DE  VERMIBUS  INTESTINORUM. 


haeret,  sed  in  vermibus  per  totum  caput  diffundi¬ 
tur.  In  illo,  alvum  pertinaciter  adstrictam,  appe- 
tituni  nullum,  vomitus  frequentes,  et  indomabiles, 
faeces  solito  tetriores,  interdum  virides,  inveni¬ 
mus  ;  in  his,  alvus  sponte  solvitur,  mucosas  de¬ 
jectiones  exhibet,  et  post  cibum  dolor  remittit.  '  In 
illo,  pupillarum  dilatatio,  lucis  et  soni  intolerantia, 
multo  frequentiora  fiunt,  et  diutius  manent.  In 
Hyd  rocephalo  pulsus  magis  inaequalis,  interdum 
citatus,  deinde  tardus,  paulo  post  velocissimus  ; 
aeger  manus  ad  caput  frequenter  admovet,  at  hoc 
signo  verminosus  inimicus  ;  nasi  prurigo  vermes, 
nunquam  vero  Hydrocephalum  comitatur.  Hy- 
drocephalo  paulum  progresso,  signa  cranii  com¬ 
pressionem  comitantia  sese  ostendunt,  et  fidam, 
certamque  diagnosin  offert.  Signa,  quibus  ver¬ 
mes  a  Tabe  Mesenterica  distinguuntur,  non  aeque 
certa  sunt ;  sed  alarum  nasi  tumor,  ani,  nari¬ 
umque  pruritus,  stridor  dentium,  pupillarum  dila¬ 
tatio,  in  affectione  mesenterica  absunt,  ideoque  ab¬ 
sentia,  seu  praesentia,  horum  signorum,  unum  ab 
altero  cognoscamus.  Ardor,  et  pruritus  molestus 
circa  anum,  tenesmus  et  dejectiones  mucosae,  prae- 

sentiam  ascaridis  indicant.  Lumbrici  tormina  saeviora 
circa  umbilicalem  regionem  producunt,  et  convul¬ 
siones,  spasmos,  et  cardialgiam,  saepius  quam  alii, 
gignere  solent.  Sensus  ponderis,  et  doloris,  in  variis 
abdominis  partibus,  macies  corporis  gravior,  corpus¬ 
culorum  alborum  excretio,  vultus  pallidus,  et 
appetitus  vorax.  Taeniam  insignant. 

Ex  tribus  vermium  speciebus.  Taenia  saepissime 
medici  conatus  futiles  reddit.  Difficilime  interfici¬ 
tur,  et  saepe  multis  expulsis  nodis,  cito  molem 
pristinam  recuperat.  Lumbrici,  quam  taenia, 
magis  periculi  afferunt, '  nam  intestina  stimulando, 
convulsiones  et  spasmos  creant,  et  jejuni,  et  duo¬ 
deni,  tunicas  erodunt,  attamen  facilius  remediis  ex- 
tinguuntur.  Ascarides  plus  molestiae,  quam  peri¬ 
culi,  pariunt ;  nec  tamen  semper  facile  expellun¬ 
tur.  Vermes  infantibus,  quam  anis  provectis, 
magis  perniciosi ;  nam  quo  tenerior  aetas,  eo  magis 
convulsionibus,  et  spasmis  obnoxior,  et  eo  minus 
fausta  prognosis  fit.  Sed  quaecunque  fuerit  aetas, 
si  aeger  valde  debilitatus  tabescat ;  si  febre  hectica 

obrumpatur  ;  si  diarrhoeae,  aut  ulceribus  subjicia¬ 
tur  ;  si  denique  his,  vel  malis  similibus  (medicamentis 
frustra  administratis)  diu  opprimatur  :  haec  signa 
carbone  notanda  sunt. 


RATIO  MEDENDI. 


In  hujus  morbi  curatione,  indicationes  ad  duo 
capita  referri  possunt,  necem  vel  expulsionem  ver¬ 
mium  efficere,  et  generationem  eorum  futuram 
impedire.  Primae  indicationi  remedia  quae  res¬ 
pondent,  in  tres  classes  dividam,  scilicet,  quae  viri¬ 
bus  evacuantibus,  chemicis  vel  venenatis,  et  mecha¬ 
nicis  pollent.  Prior  classis,  omnia  anthelmintica 
complectitur,  quae  viribus  catharticis  gaudent ;  sed 
haec  singula  nominatim  expendere,  vix  necessarium 
habeo,  praesertim  cum  eorum  pleraque  eodem  modo 
agunt,  nempe  motum  peristalticum  augendo,  hos 
diros  hospites,  quasi  vi  et  armis,  ab  intestinis 
depellunt.  Medicamenta  hujus  classis  utilissima. 

breviter  notabo.  Ex  mercurii  praeparationibus, 
praestantissima  est  Calomelas  ;  per  se  interdum 
datur,  acribus  catharticis  saepius  adjungitur  ;  multo 
efficacius  fit,  si  cum  pulvere,  vel  Jalapae,  vel  Gam- 
bogiae,  conjungatur.  Gambogia  contra  taeniam 
saepe  usurpatur  ;  hujus  grana  quindecim,  cum  parte 
aequali  alkalinae  vegetabilis  mane  pro  dosi  sumpta, 
et  si  nullus  sit  effectus,  tertiis  horis  usque  ad  vicem 
tertiam  repetita,  felicissimis  effectibus  exhiberi 
dicuntur.  Aloes  Socotorina  ad  Ascarides  expellen¬ 
das  magis  idonea  videtur,  quia  intestina  magna 
viribus  ejus  catharticis  proprie  subjiciuntur  ;  vel 
per  os,  vel  sub  forma  emplastri  administratur.  Con¬ 
volvulus  Jalapa,  praecipue  si  cum  Calomelane  jun¬ 
gatur,  inter  medicamenta  tutissima  et  efficacissima 
collocari  meretur.  Rheum  Palmatum,  propter 
qualitates  astringentes  iii  exemplis  diarrhoea  com¬ 
plicatis,  indicatur.  Oleum  Crotonense,  catharticum 
nobis  praestantissimum  praebet,  quippe  in  dosi  exi¬ 
gua  purgat,  ideoque  ventriculi  irritabilitatem  non 
excitat.  Inter  medicamenta  secundae  classis  Oleum 
Terebinthinae,  Spigeiia  Marilandica,  et  Cortex 
Geoffraeae  inermis  particularem  mentionem  mefen- 

tur.  Oleum  Terebinthinae,  ab  omnibus  merito 
concelebratur  ;  uncia  cum  semisse,  vel  duabus 
unciis  pro  dosi  sumptis,  contra  Taeniam  efficacis- 
simum  est  ;  sub  forma  enematis  etiam  saepe 
administratur.  Decocta  et  juscula  mucilaginosa, 
quae  graves  affectiones,  quae  in  organis  urinariis 
accidere  solent,  impedirent,  inter  actionem  ejus 
necessaria  sunt.  Si  antem  ex  usu  ejus  stranguria 
oriatur,  ab  enemate  olei  olivae  et  lactis  tepidi, 
paucis  tincturae  opii  guttis  additis,  dissipatur. 
Spigelia  Marilandica  Indian  Pink”)  in  vermi¬ 
bus,  praecipue  Lumbricis,  expellendis,  summam 
laudem  adepta  est ;  nec  immerito,  ut  ab  experi¬ 
mentis  a  celeberimo  viro  Francisco  Home,  in 
regio  nosocomio  hujus  urbis  institutis,  satis  adpa- 
ret  5  exhibuit  puero  annorum  octo  grana  decem, 
bis  in  die,  et  adulto,  semi drachmam  quater  in  die  : 

t  \ 

emeticus  plerumque  praemittitur.  Cortex  Geof- 
fraeae  inermis  utile  in  Lumbricos  nobis  suppeditat 
remedium,  sed  usum  ejus  per  dies  octo,  vel  novem, 
continuare,  et  postero  die  alvum  cathartico  ducere 
necessarium  est :  sub  formis  pulveris,  decocti,  sy- 
rupi,  et  extracti,  exhibetur  ^  decoctum  melius  ; 

sed  cautum,  ne  vomitus  violentus,  aut  Superca- 
tharsis  inducatur. 

Nunc  de  medicamentis  viribus  mechanicis  gau¬ 
dentibus,  pauca  dicam.  Pulverem  Stanni  eximiis, 
nec  immeritis  laudibus  multi  prosequuntur  licet,  mo¬ 
dus  operandi  nequaquam  pro  certo  intelligitur  ;  alii 
activitatem  ad  praesentiam  arsenici  referri  credunt, 
et  vermibus  potius  veneno  esse  opinantur  ;  alii 
irritatione,  et  motu  intestinorum  aucto  pendere 
volunt ;  alii  autem  angulorum,  seu  spiculorum 
acutorum  ope,  vermium  esse  destructorem,  existi¬ 
mant  :  contra  Lumbricos  valet.  Dolichos  pru¬ 
riens,  omnium  medicamentorum,  quae  mechanice 
agunt,  nulli  secundus  est.  Capilli,  seu  spiculae 
externam  siliquae  partem  tegentes,  soli  in  usu  sunt, 
et  adeo  acuti,  ut  cuti  applicati,  pruritiem,  et  in¬ 
flammationem  excitent  j  hinc  forsan  concludendum,- 
haud  sine  magno  ventriculi  et  intestinorum  pericu¬ 
lo,  eos  administrari  5  sed  contrarium  experientia 
docet.  Vires  ejus  ad  scabros  capillos  referen¬ 
das  hinc  colligitur,  quod  nec  decoctum,  nec  in- 

fusum,  nec  tinctura,  quicquam  valeant ;  sub  forma 
electuarii,  mane  et  vesperi  administratur,  et  pos¬ 
tero  die  alvus  cathartico  acri  bene  solvitur.  Multa 
alia  medicamenta  adversus  vermes  medicis  praeci¬ 
piuntur  ;  horum  praecipua,  sunt  Tanacetum,  Ru¬ 
ta  graveolens,  Valerianus  sylvestris,  Ferula  Assa- 
foetida,  Artimesia  Santonica,  Nicotiana  Tabacum, 
sulphur,  aqua  maris,  aqua  calcis,  Scc.  Scc.  :  haec 
vero  per  injectiones  in  intestina  infusa,  imprimis 
adversus  Ascarides,  magis  quam,  cum  per  os  de¬ 
vorantur,  valent. 

Prima  indicatione  peracta,  secundam,  tonicis, 
astringentibus,  et  amaris,  exequimuT.  Ex  his, 
cortex  Peruvianus,  ferri  praeparationes,  gentiana 
lutea,  quassia,  et  balneum  frigidum,  maxima 
laude  dignissima  sunt  :  una  cum  his,  cibus  quam 
maxime  nutriens  et  concoctu  facilis  esse  debet. 
Aliquantum  carnis  recentis,  vini  optimi  quatuor 
vel  sex  unciae  in  die,  et  panis  bene  fermentatus, 
huic  proposito  bene  respondent.  Nil,  quo  corpus 
roboratur,  omittendum  ;  exercitatio  tempestiva  et 

frequens  citra  fatigationem,  vestitus  calidus,  mun¬ 
ditiae,  coeli,  situsque,  si  necesse  fuerit,  mutatio, 
balneum  frigidum  ;  haec  omnia  colenda  sunt. 

